Peter Mansfield

Peter Mansfield FRS (* 9. október 1933, Londýn, Spojené kráľovstvo† 8. február 2017, Nottingham) bol anglický fyzik.

Vyrastal v Londýne  Ako pätnásťročný opustil školu a stal sa asistentom tlačiara. Neskôr pracoval v Rocket Propulsion Department vo Westcotte v Buckinghamshire a študoval vo večernej škole. 

V roku 1956 začal študovať fyziku na Queen Mary University of London v Londýne, kde v roku 1962 získal titul PhD. V roku 1964 začal prednášať fyziku na univerzite v Nottinghame , kde sa v roku 1979 stal profesorom a v roku 1994 emeritným profesorom.
 
V roku 1993 ho kráľovná Alžbeta II. povýšila do šľachtického stavu.

V roku 2003 získal Nobelovu cenu za fyziológiu alebo medicínu (spolu s Paulom Lauterburom) za prehĺbenie poznatkov v oblasti zobrazovacích metód založených na magnetickej rezonancii, presnejšie novo rozvinul využitie gradientov v magnetickom poli a spresnil diagnostiku pomocou matematických analýz.

Referencie

Iné projekty

Externé odkazy 
 Životopis na stránke Nobelovej ceny
 University of Nottingham: Tributes to Professor Sir Peter Mansfield

Zdroj 

Anglickí fyzici
Nositelia Nobelovej ceny za fyziológiu alebo medicínu
Britskí nositelia Nobelovej ceny
Členovia Kráľovskej spoločnosti
Osobnosti z Londýna